Name bekend van 2 wat in heli-ongeluk sterfDie ongelukstoneel. Foto: Verskaf Brig. Motlafela Mojapelo, woordvoerder van die polisie, het gesê die twee mans wat in die ongeluk omgekom het, is Herman Wenhold (37) en Jacques Oelofsen (31). Volgens Mojapelo was die twee mans van Rustenburg na die Zebula-gholflandgoed op pad toe die ongeluk gebeur het. Die helikopter het op die Lumarie-wildsplaas neergestort. Paramedici en die polisie is onmiddellik na die toneel ontbied, maar die mans is op die toneel dood verklaar. “Forensiese kenners en lugvaartondersoekers is ook in kennis gestel en was ook op die toneel,” het Mojapelo gesê. Dit is nog nie bekend wat die oorsaak van die ongeluk was nie. ŉ Geregtelike doodsondersoek word gedoen.